ઇન્ડસ્ટ્રીની સૌથી સુંદર અને પ્રતિભાસંપન્ન અભિનેત્રી એટલે કરીના કપૂર ખાન. માતા બન્યા બાદ આજે પણ તે નંબર વનની પોઝિશન પર ટકેલી છે. લોકો અને સમાજ પ્રત્યે આજે પણ તે એ જ રીતે જુએ છે કે હંમેશાં કોઇ પણ મુદ્દા પર ઓપનલી પોતાનો મત વ્યક્ત કરે છે. તેણે અસંખ્ય કોમર્શિયલ હિટ ફિલ્મો આપી છે તો બીજી તરફ તેણે ‘ચમેલી’, ‘કુરબાન’ અને ‘હિરોઇન’ જેવી હટકે ફિલ્મો પણ કરી. આ વર્ષે તે ‘વીરે દી વેડિંગ’ ફિલ્મમાં જોવા મળશે. માતા બન્યા બાદ તેની પ્રાથમિકતાઓમાં કેટલું પરિવર્તન આવ્યું છે તે અંગે વાત કરતાં તે કહે છે કે જિંદગીમાં પ્રાથમિકતા તો બદલાતી રહે છે. સૌથી પહેલાં પ્રાથમિકતા ત્યારે બદલાઇ જ્યારે મારાં લગ્ન થયાં. ત્યારબાદ પ્રાયોરિટી ત્યારે બદલાઇ જ્યારે હું માતા બની. હું પહેલાંથી જ એકસાથે અનેક કામ કરતી આવી છું. હું માનું છું કે દરેક મહિલાએ આ વાત શીખવી અને સમજવી જોઇએ. દરેકને બાળકો હોય છે અને દરેક મહિલા પોતાની લાઇફને મેનેજ કરે છે. હું પણ તેમાં સામેલ છું.